ન્યૂઝીલેન્ડના કેપ્ટન વિલિયમ્સને સદી ફટકારી હતી, આથી મહેમાન ઊંચા મનોબળ સાથે મેદાનમાં ઊતરશે. બીજી તરફ મહેન્દ્રસિંહ ધોનીના ધુરંધર આ મેચ જીતી લઈને શ્રેણીમાં સરસાઈ હાંસલ કરવા ઇચ્છે છે. ટીમ ઇન્ડિયા આ મેદાન પર ૧૩ આંતરરાષ્ટ્રીય વન ડે રમ્યું છે, જેમાંથી આઠમાં જીત મળી છે, જ્યારે પાંચ મેચમાં હારનો સામનો કરવો પડ્યો છે. અહીં ભારત પોતાની અંતિમ મેચ ૧૯ ઓક્ટોબર, ૨૦૧૩ના રોજ રમ્યું હતું, જેમાં ઓસ્ટ્રેલિયા સામે હારનો સામનો કરવો પડ્યો હતો.